**ПРОЕКТ!**

**ИЗМЕНЕНИЕ И ДОПЪЛНЕНИЕ!**

**Н А Р Е Д Б А № 3**

**за условията и реда за упражняване правата на собственик от**

**Община Левски върху общинската част от капитала на търговските**

**дружества, в граждански дружества и сдруженията с нестопанска цел**

**РАЗДЕЛ ПЪРВИ**

**Общи положения**

Чл.1. С тази наредба се определят условията и реда, по който Община Левски упражнява правата си като едноличен собственик, върху общинската част от капитала - акции или дялове в търговските дружества с нейно участие, както и участието на общината в граждански дружества, образувани по Закона за задълженията и договорите, и сдруженията с нестопанска цел.

Чл.2. Община Левски упражнява правата си на собственост в търговските дружества, в гражданските дружества, образувани по Закона за задълженията и договорите, и сдружения с нестопанска цел чрез органите, посочени в тази Наредба – отменя се и се заменя с нов текст:

(1)Публичните предприятия са юридически лица, които се създават и управляват в интерес на гражданите и обществото с цел постигане на максимална стойност за обществото чрез ефективно разпределение на ресурсите, когато е необходимо:

1. да се елиминират съществуващи пазарни дефекти;

2. да се предоставят стоки или услуги от стратегическо значение или такива, свързани с националната сигурност или развитие;

3. да се управлява стратегическо за общината имущество.

(2) Публични предприятия са:

1. търговските дружества с над 50 на сто общинско участие в капитала или в които общината по друг начин упражнява доминиращо влияние;

2. дъщерните дружества на търговските дружества по т. 1 и предприятията по т. 3, ако чрез тях общината контролира повече от 50 на сто от дяловете/акциите с право на глас или по друг начин упражнява доминиращо влияние;

3. общинските предприятия, създадени със специални закони на основание чл. 62, ал. 3 от Търговския закон.

(3) Стопанската дейност на публичните предприятия се извършва при равни условия с другите икономически оператори и не се допускат злоупотреби с монополно или господстващо положение или нелоялна конкуренция.

1.Членовете на органите за управление и контрол действат информирано, добросъвестно, с дължимата грижа и внимание и в най-добрия интерес на предприятието и собствениците на капитала.

2. Всички съдружници/акционери в публичните предприятия се третират еднакво.

3.На публичните предприятия може да бъдат възлагани задължения за извършване на обществена услуга или за изпълнение на цели на публичната политика от органите, упражняващи правата на общината, в рамките на техните компетенции или по ред, определен със закон.

4.Задълженията по ал. 1 се конкретизират чрез посочване на задълженото публично предприятие, съдържанието на задължението, срока и условията, при които то следва да бъде изпълнено, както и други условия, ако има такива. Информацията се публикува на интернет страницата на Община Левски.

5. Разходите на публичните предприятия, в изпълнение на задължения по ал. 1, се финансират от общинския бюджет или по ред, определен със закон, и се оповестяват в годишния финансов отчет.

(4) Управител или член на колективен орган за управление и контрол на публично предприятие може да бъде български гражданин или гражданин на Европейския съюз, на държава – страна по Споразумението за Европейското икономическо пространство, или на Конфедерация Швейцария, който:

1. има завършено висше образование;

2. има най-малко 5 години професионален опит;

3. не е поставен под запрещение;

4. не e осъждан за умишлено престъпление от общ характер;

5. не е лишен от правото да заема съответната длъжност;

6. не е обявен в несъстоятелност като едноличен търговец или неограничено отговорен съдружник в търговско дружество, обявено в несъстоятелност, ако са останали неудовлетворени кредитори;

7. не е бил член на управителен или контролен орган на дружество, съответно кооперация, прекратени поради несъстоятелност през последните две години преди назначаването, ако са останали неудовлетворени кредитори;

8. не е съпруг/съпруга или лице във фактическо съжителство, роднина по права линия, по съребрена линия – до четвърта степен включително, и по сватовство – до втора степен включително, на управител или член на колективен орган за управление и контрол на същото публично предприятие;

9. не заема публична длъжност по чл. 6, ал. 1, т. 1 – 35 и т. 38 и 39 от Закона за противодействие на корупцията, не е член на политически кабинет и секретар на община;

10. не извършва търговски сделки от свое или от чуждо име;

11. не е съдружник в събирателни, в командитни дружества и в дружества с ограничена отговорност;

12. не е управител или член на изпълнителен или контролен орган на друго публично предприятие;

13. отговаря на други изисквания, предвидени в устава на дружеството.

14.Забраните по ал. 1, т. 10 и 11 се прилагат, когато се извършва дейност, сходна с дейността на дружеството.

15.Не може да бъдат управители и изпълнителни членове на съветите на директорите и на управителните съвети лица, които работят по служебно или по трудово правоотношение, освен като преподаватели във висше училище и/или като лекари или лекари по дентална медицина в лечебно заведение по смисъла на Закона за лечебните заведения.

16. Членовете на органите за управление и контрол са лица с разнообразна квалификация и професионален опит, съответстващи на спецификата на осъществяваните от съответното публично предприятие дейности, отговарят на определени критерии по отношение на репутация и почтеност и могат да отделят достатъчно време за изпълнение на възложените им задължения.

(5) Съветите на директорите, управителните и надзорните съвети могат да създават специални комитети измежду своите членове, като комитети по възнагражденията или за управление на риска. Комитетите подготвят решения, които се приемат от съответните съвети. Правомощията за вземане на решения не се делегират на комитети. Комитетите се председателстват от независим член на съвета.

1. В съветите на директорите и в надзорните съвети на публичните предприятия независимите членове трябва да са не по-малко от една трета, но не повече от една втора от състава.

2. Съветите на директорите и надзорните съвети на публичните предприятия, категоризирани като "големи", се състоят най-малко от петима членове, с изключение на съветите на директорите на държавните и общинските лечебни заведения за болнична помощ, за които се прилага разпоредбата на чл. 63, ал. 2, изречение второ от Закона за лечебните заведения. Председателят на съвет трябва да е независим член.

3. Независимите членове трябва да отговарят на изискванията по ал. (4), като независим член не може да бъде:

а/ служител в публичното предприятие;

б/акционер/съдружник в същото публично предприятие;

в/ лице, което лично или чрез свързани лица има търговски отношения с публичното предприятие;

г/едноличен търговец, акционер или съдружник в търговско дружество, което има същия или сходен предмет на дейност като публичното дружество;

д/свързано лице с друг член на управителен или контролен орган на публичното предприятие.

4. Договорът за управление и контрол на управител или на член на колективен орган за управление и контрол на публично предприятие се прекратява предсрочно при:

а/ смърт;

б/подаване на молба за освобождаване;

в/обективна невъзможност да изпълнява задълженията си за повече от 6 месеца;

г/осъждане за извършено умишлено престъпление от общ характер;

д/несъвместимост с изискванията по ал. (4);

е/ тежко нарушение или системно неизпълнение на служебните задължения;

ж/ влизане в сила на акт, с който е установен конфликт на интереси по Закона за противодействие на корупцията.

е/ неизпълнение на заложените показатели в одобрената бизнес програма;

(6) Счетоводството на публичните предприятия се извършва в съответствие със Закона за счетоводството. Публичните предприятия съставят финансовите си отчети на базата на Националните счетоводни стандарти или на Международните счетоводни стандарти в съответствие с изискванията на Закона за счетоводството.

1. Годишните и консолидираните отчети на публичните предприятия подлежат на задължителен независим финансов одит от регистрирани одитори в съответствие със Закона за счетоводството и Закона за независимия финансов одит. Одитите се изпълняват стриктно в съответствие с международните одиторски стандарти;

2. Вътрешният одит на публичните предприятия се организира в съответствие със Закона за вътрешния одит в публичния сектор.

**РАЗДЕЛ ВТОРИ**

**Образуване, преобразуване и прекратяване на търговските дружества с общинско участие**

Чл.3. (1) По реда на този раздел се образуват и преобразуват търговските дружества с общинско участие.

(2) Общината може да внася свободни имоти и вещи или вещни права върху имоти частна общинска собственост като непарична вноска в капитала на търговски дружества след решение на общинския съвет, прието с мнозинство от две трети от общия брой на общинските съветници.

Чл.4. (1) Дружествата по чл.4 могат да бъдат:

1. Еднолични търговски дружества с ограничена отговорност - ЕООД.

2. Еднолични акционерни дружества - ЕАД.

3. Търговски дружества, в които Общината е собственик на част от дяловете - ООД.

4. Търговски дружества, в които Общината е собственик на част от акциите -АД.

5. Гражданските дружества, образувани по Закона за задълженията и договорите,

6. Сдружения с нестопанска цел;

(2) Дружествата по тази Наредба са юридически лица, чиято дейност се основава на Търговския закон и другите нормативни актове в Република България и Решенията на Общински съвет - Левски.

Чл.5. (1) Търговските дружества се образуват, преобразуват и прекратяват с Решение на Общински съвет.

(2) Капиталът на едноличните търговски дружества с общинско участие може да се намалява със стойността на имоти и вещи или вещни права, които са внесени като непарична вноска в капитала им, въз основа на решение на Общинския съвет.

(3) Имотите и вещите, със стойността на които е намален капиталът на едноличните търговски дружества с общинско участие, придобиват статут на частна общинска собственост от влизането в сила на решението по ал. 2 и се управляват по реда на Наредбата за придобиване, управление и разпореждане с общинско имущество.

**РАЗДЕЛ ТРЕТИ**

**Органи за управление на общинските дружества - еднолични**

**търговски дружества**

Чл.6. (1) Органи за управление на общинските дружества - еднолични търговски дружества с ограничена отговорност са :

1.Общински съвет - Левски като едноличен собственик на капитала.

2.Кметът на Общината, като представител на едноличния собственик на капитала.

3.Управител.

(2) Управителят се избира от Общинския съвет или се определя от Кмета на общината, ако са му делегирани правомощия с Решение на Общински съвет.

Чл.7. (1) За Община Левски се утвърждава едностепенна система на управление на ЕАД.

(2) Органи за управление на общински дружества - ЕАД са :

1.Общински съвет - Левски като едноличен собственик на капитала.

2.Кметът на Общината, като представител на едноличния собственик.

3.Съвет на директорите в състав от 5 члена, включително изпълнителният директор на ЕАД.

Чл.8. Органите на търговските дружества, в които Общината е сътрудник или акционер се формират по реда и условията на Търговския закон.

Чл.9. Общинският съвет приема решения, когато упражнява правата на Общината като едноличен собственик на капитала, а кметът на Общината издава заповед.

Чл.10. В търговските дружества, в които Общината е акционер или съдружник, Общинският съвет или кметът на Общината могат да упълномощават лице, което да ги представлява в общото събрание на дружеството.

**РАЗДЕЛ ЧЕТВЪРТИ**

**Правомощия на органите на общинските дружества - еднолични**

**търговски дружества**

Чл.11.(1) Общински съвет - Левски, когато упражнява правата на едноличен собственик на капитала в едноличните дружества с ограничена отговорност :

1. Изменя и допълва учредителния акт на дружеството.

2. Взема решения за намаляване или увеличаване на капитала.

3. Взема решения за назначаване на контрольор и проверители, ако това е предвидено в учредителния акт.

4. Взема решения за придобиване и отчуждаване на недвижими имоти и вещни права върху тях.

5. Взема решения за отпускане на краткосрочни безлихвени или ниско лихвени кредити от свободните парични средства на Общината без целевите субсидии от държавния бюджет за подпомагане на основната дейност на дружеството.

6. Взема решения за предявяване на дружеството срещу управителя или контрольора и назначава представител за водене на процеси срещу тях, както и решения за освобождаване от отговорност и искове срещу бивши управители.

7. Взема решения за допълнителни парични вноски.

8. Дава съгласие за обезпечаване в полза на трети лица.

9. Дава съгласие за кредитиране на трети лица.

10.Дава съгласие за учредяване на ипотека и залог на дълготрайни активи на дружеството, в размер на по-голям от 5 на сто от стойността на дълготрайните активи към 31.12. на предходната година.

11.Назначава ликвидатори при прекратяване на дружеството, освен в случай на несъстоятелност.

12.Дава съгласие за участие на дружеството в други дружества.

Нови точки:

13.Избиране на управител и освобождаване от отговорност;

14.Одобряването на бизнес-програмата на дружеството;

15.Приемането на нейния финансов отчет и баланс и разпределението на печалбата;

16.Придобиване и разпореждане с дялове, акции, собственост на дружеството в други дружества;

17.Даване на разрешение за сключване на съдебни и извънсъдебни спогодби, с които се признават задължения или се опрощава дълг;

(2) Всяка община самостоятелно изготвя годишен обобщен доклад за резултатите от дейността на общинските публични предприятия, съдържащ информацията по чл. 22, и го публикува на своята интернет страница в срок до 31 октомври на следващата година

Чл.12. Кметът на Общината упражнява правата си на представител на едноличния собственик на капитала в общинските еднолични дружества с ограничена отговорност, както следва:

1.Приема годишния отчет и баланса.

2.Дава съгласие за откриване или закриване на клонове.

3.Взема решения за отпускане на краткосрочни безлихвени или ниско лихвени кредити в размер до 1 промил от бюджета за подпомагане на основната дейност на дружеството, ако тези средства са предвидени в бюджета на Общината за съответната година.

4.Дава съгласие за учредяване на ипотека и залог на дълготрайни активи на дружеството в размер до 5 на сто от стойността на дълготрайните активи на дружеството по баланса към 31.12. на преходната година.

Чл.13. Управителите на едноличните търговски дружества с ограничена отговорност организират и ръководят дейността им съобразно Търговския закон и другите действащи нормативни актове в Република България, приетия от едноличния собственик на капитала учредителен акт, Решенията на Общински съвет и договора за управление.

Чл.14. Управителите на едноличните търговски дружества с ограничена отговорност вземат решения по всички въпроси на управлението на дружеството с изключение на посочените в чл.13.

Чл.15. (1) Управителите задължително съгласуват с Кмета на Общината решенията си по:

1. Сключване на договори за представяне на кредити на дружеството.

2. Продажба на движими вещи и ДМА с единична стойност над 1000лв.

3. Сключване на договора за наемни отношения за срок по - голям от една година.

(2) Съгласуването става в писмена форма.

Чл.16. Общински съвет - Левски, когато упражнява правата на личния собственик на капитала в едноличните акционерни дружества:

1. Изменя и допълва Устава на дружеството.

2. Увеличава или намалява капитала на дружеството.

3. Разрешава издаването на облигациите.

4. Взема решения за отпускане на краткосрочни безлихвени и ниско лихвени кредити от свободните парични средства на Общината без целевите субсидии от държавния бюджет за подпомагане на основната дейност на дружеството.

5. Освобождава от отговорност Съвета на директорите.

6. Назначава ликвидатори при прекратяване на дружеството, освен в случаите на несъстоятелност.

7. Дава съгласие за придобиване или разпореждане с дялове или акции - собственост на дружеството в други дружества.

Чл. 16 се редактира така:

Общински съвет – Левски упражнява правата на личния собственик на капитала в едноличните акционерни дружества като взема следните решения:

1. Изменя и допълва Устава на дружеството.- остава същия текст;
2. Преобразува и прекратява дружеството – нов текст;
3. Увеличава или намалява капитала на дружеството – остава същия текст на предишната т. 2;
4. Разрешава издаването на облигациите – остава същия текст на предишната т. 3;
5. Взема решения за отпускане на краткосрочни безлихвени и ниско лихвени кредити от свободните парични средства на Общината без целевите субсидии от държавния бюджет за подпомагане на основната дейност на дружеството – остава текстът на предишната т. 4;
6. Избира и освобождава членовете на Съвета на директорите и определя възнаграждението им – нов текст;
7. Избира и освобождава дипломирани експерт-счетоводители – нов текст;
8. Одобрява годишния счетоводен отчет след заверка от назначените експерт-счетоводители – нов текст;
9. Освобождава от отговорност членовете на Съвета на директорите – нов текст;
10. Разпределя годишната печалба – нов текст;
11. Назначава ликвидатори при прекратяване на дружеството, освен в случаите на несъстоятелност.
12. Дава съгласие за придобиване или разпореждане с дялове или акции - собственост на дружеството в други дружества.

Чл.17. Кметът на Общината упражнява правата като представител на едноличния собственик на капитала в общинските еднолични акционерни дружества както следва:

1. Приема годишния отчет и баланс.

2. Дава съгласие за откриване или закриване на клонове и участие в други дружества.

3. Дава съгласие за придобиване или разпореждане с дялове или акции - собственост на дружеството в други дружества.

4. Взема решения за отпускане на краткосрочни безлихвени и ниско лихвени кредити, в размер до 1 промил от бюджета за подпомагане на основната дейност на дружеството, ако тези средства са предвидени в бюджета на Общината за съответната година.

5. Дава съгласие за учредяване на ипотека и залог на дълготрайни активи на дружеството в размер до 5 на сто от стойността на ДМА на дружеството по баланса му към 31 декември на предходната година.

Чл.18. (1) Съветите на директорите задължително съгласуват с Кмета на Общината решенията си по:

1. Сключване на договори за предоставяне на кредити на дружеството.

2. Продажба на движими вещи и ДМА с единична стойност над 10 000лв.

3. Сключване на договори за наемни отношения за срок по-голям от три години.

(2) Сключването на договори става в писмена форма.

Чл.19. Съветите на директорите взимат решения по всички въпроси на управлението на дружеството, без посочените в чл.16 и чл.17, освен ако в Устава на дружеството не е предвидено друго.

**РАЗДЕЛ ПЕТИ**

**Правила при сключване на договори за ДМА на общинските**

**предприятия**

Чл.20. (1) Сключването на договори за продажба и наем на дълготрайни активи на еднолични търговски дружества с общинско участие в капитала се извършва по реда на наредбата.

(2) Сключването на договори за продажба на дълготрайни активи (без недвижимите имоти) и отдаване под наем на застроени или незастроени недвижими имоти се извършва след провеждането на публичен търг или на публично оповестен конкурс по реда на наредбата.

(3) Отдаването под наем на дълготрайни активи, с изключение на недвижимите имоти, се разрешава от кмета на общината, който определя реда и условията.

(4) Търговските дружества с общинско участие в капитала могат да отдават под наем имоти или части от тях, внесени от общината като непарична вноска в капитала им, или да учредяват ограничени вещни права върху такива имоти чрез публичен търг или публично оповестен конкурс по реда на наредбата. Срокът на договорите за наем и за правото на ползване за тези имоти не може да бъде по-дълъг от 10 години.

5) Началната цена при публичния търг или публично оповестения конкурс за продажба на дълготрайни активи (без недвижимите имоти) се определя от лицензиран оценител, назначен от търговеца.

(6) Застроени или незастроени недвижими имоти се отдават под наем по цени не по-ниски от началните базисни цени, определени от Общинския съвет.

(7)Публичният търг или публично оповестеният конкурс се открива след изпълнение на особените изисквания на наредбата, на устава, на дружествения договор или на учредителния акт.

(8) Алинея 2 не се прилага при сключване на договори с други еднолични дружества с общинско участие в капитала.

(9) Придобиването на недълготрайни материални активи от други еднолични търговски дружества с общинско участие или юридически лица на бюджетна издръжка се разрешава от кмета на общината.

(10) /нова с решение №………………………../ Управителите на едноличните дружества с ограничена отговорност, съответно съветите на директорите на едноличните акционерни дружества, на търговските дружества с едноличен собственик на капитала община Левски, търговски дружества с общинско участие в капитала и при участието на общината в граждански дружества и за сключване на договори за съвместна дейност, са длъжни да застраховат управляваното от тях имущество.

(11)/нова с Решение №…………………………/ Общински съвет - Левски със свое решение одобрява избора на застраховател преди сключването на договорите за задължително застраховане на имуществото.

Чл.21. (1) Публичният търг се открива с решение на търговеца, което съдържа:

1. описание на обекта;

2. начална тръжна цена;

3. стъпка на наддаване, която се определя в размер между 1 и 10 на сто от началната тръжна;

4. размер на депозита и крайния срок за внасянето му;

5. мястото, където се закупува тръжната документация и цената й;

6. срока за закупуване на тръжната документация;

7. срока за подаване на предложения за участие в търга;

8. срока за извършване на оглед на обекта на търга;

9. мястото, деня и началния час на провеждане на търга.

10. специални изисквания към участниците, когато това се налага от вида на обекта, и други тръжни условия;

(2) Публичният търг се разгласява и провежда по реда на Наредбата за реда за придобиване, управление и разпореждане с общинско имущество.

Чл.22. (1) Решението на търговеца за провеждането на публично оповестен конкурс съдържа:

1. описание на обекта на конкурса;

2. начална цена;

3. размер на депозита и крайния срок за внасянето му;

4. общи и специални условия на конкурса и изисквания към участниците;

5. мястото, където се закупува конкурсната документация, и цената й;

6. срока за закупуване на конкурсната документация;

7. срока за подаване на оферти за участие;

8. срока за извършване на оглед на обекта на конкурса;

9. други условия на продавача в съответствие с целите на конкурса;

(2) Публично оповестеният конкурс се разгласява и провежда по реда на глава седма от Наредбата за реда за придобиване, управление и разпореждане с общинско имущество.

Чл.23. В отделни случаи, с разрешение на Общинския съвет – Левски, сключването на договори за наем на застроени или незастроени недвижими имоти може да се извърши без публичен търг или публично оповестен конкурс по цени, не по-ниски от началните базисни цени, определени от Общинския съвет. **РАЗДЕЛ ШЕСТИ**

**Задължения за представителите на Община Левски в търговските дружества, в които Общината е акционер или съдружник**

Чл.24. Представителите на Общината в търговските дружества, в които тя е акционер или съдружник както и тяхната промяна се определят с Решение на Общински съвет.

Чл.25. Представителите на Общината в смесените дружества с нейно участие внасят в Общински съвет годишна информация за икономическите резултати и финансовото състояние на дружествата в 30-дневен срок след годишното счетоводно приключване.

Чл.26. (1) Когато се констатира нарушение на интересите на Общината от представителя, Кмета незабавно уведомява Общински съвет.

(2) В случаите по ал.1 Общински съвет на следващото си заседание взема решение за търсене на отговорност от извършителя и определя нов представител.

Чл.27. В търговските дружества с ограничена отговорност, в които Общината притежава над 50% от дяловете, Управителят се предлага от Кмета на Общината или упълномощения представител на Общината.

Чл.28. В акционерните дружества, в които Общината притежава над 50% от акциите, Изпълнителният директор и поне още един от членовете на Съвета на директорите се предлагат от Кмета на Общината или от упълномощения представител на Общината.

**РАЗДЕЛ СЕДМИ**

**Състав на органите на общинските дружества – еднолични търговски дружества**

Чл.29. (1) Управители и контрольори на дружествата с ограничена отговорност могат да бъдат физически лица.

(2) Членовете на изпълнителните органи на общинските акционерни дружества могат да бъдат физически лица. Ако уставът на общинското предприятие – еднолично акционерно дружество допуска, член на органа на дружеството може да бъде и юридическо лице.

Чл.30. (1) Не могат да бъдат управители на дружествата с ограничена отговорност физически лица, които:

1. От свое или от чуждо име извършват търговски сделки, свързани с основната или сходна с тази на дружеството дейност.

2. Заемали длъжности в ръководни органи на други дружества, прекратени поради несъстоятелност, ако са останали неудовлетворени кредитори.

3. Са лишени с присъда или административно наказание от правото да заемат материално-отчетническа длъжност до изтичане срока на наказанието.

4. Са управители, контрольори и членове на изпълнителни или контролни органи на друго общинско предприятие – еднолично търговско дружество.

5.Са общински съветници, кметове, заместник-кметове или секретари на общината.

(2) Не могат да бъдат управители на общински дружества с ограничена отговорност и физически лица, които работят на трудов договор.

Чл.31. Не могат да бъдат контрольори в общинско предприятие– еднолично търговско дружество с ограничена отговорност:

1.Управителите, техните заместници и наетите лица в дружеството.

2.Съпрузите, роднините по права и съребрена линия до трета степен на лицата по т. 1. 3. Лишените с присъда или административно наказание от правото да заемат материално - отчетническа длъжност.

4.Управителите и членовете на изпълнителни или контролни органи на друго общинско търговско дружество.

Чл.32. (1) Не могат да бъдат членове на съветите на директорите на общински предприятия – еднолични търговски дружества, физически и юридически лица, които:

1. От свое име или от чуждо име извършват търговски сделки свързани с основната или сходна с тази на дружеството дейност.

2.Са лишени с присъда или административно наказание от правото да заемат материално – отчетническа длъжност, до изтичане срока на наказанието.

3.Са управители, контрольори и членове на изпълнителни или контролни органи на друго общинско предприятие – еднолично търговско дружество.

4.Са били членове на изпълнителни или контролни органи или неограничено отговорни съдружници в дружеството, когато то е било прекратено поради несъстоятелност, ако са останали неудовлетворени кредитори.

5. Са съпрузи или роднини до трета степен по права или съребрена линия, включително по сватовство, на друг член на органи за управление на дружеството.

Допълнителни точки:

6. са извършили умишлено престъпление от общ характер;

7. налице е несъвместимост с изискванията на чл. 20 и чл. 23, ал.2 от Закона за публичните предприятия;

8. влязъл е в сила акт, с който е установен конфликт на интереси по Закона за противодействие на корупцията и за отнемане на незаконно придобитото имущество;

(2) Не могат да бъдат изпълнителни членове на съветите на директорите лица, които работят на трудов договор.

**РАЗДЕЛ ОСМИ**

**Възлагане управлението и контрола на общинските предприятия**

**– еднолични търговски дружества**

Чл.33. (1) Управлението на общинските предприятия –еднолични търговски дружества, се възлага с договори за управление, сключени между Управителя и членове на съвета на директорите или кмета на Община Левски.

(2) Контролът на спазването на дружествения договор и за опазване на имуществото на общинското еднолично дружество с ограничена отговорност, както и контрола върху дейността на Управителния съвет в общинското акционерно дружество се възлага с договор за контрол, сключен между кмета на общината и всеки контрольор.

Чл.34. (1) Управлението на общинските предприятия търговски – еднолични дружества, се възлага само след провеждане на конкурс с изключение на случаите по чл.7, ал.2 от тази Наредба.

(2) Конкурсите се провеждат при условия и ред, определен от кмета на общината.

Нов текст:“ Конкурс за възлагане на управлението на общинско еднолично

търговско дружество се открива с решение на общинския съвет, с което се определят изискванията за участие в конкурса, необходимите документи и срока, в който следва да бъдат подадени.“

Нови алинеи

(3) С решението на общинския съвет по ал. 2 се упълномощава кмета на общината да организира и проведе процедурата в срок от 3 месеца от влизане на

решението в сила.

(4) Въз основа решението на общинския съвет, взето по ал. 2, кметът на общината

издава заповед за обявяване на конкурса за възлагане на управлението на общинско еднолично търговско дружество, с която оповестява и изискванията за участие в конкурса, необходимите документи и срока, в който да бъдат подадени.

(5) Заповедта на кмета по ал. 3 се публикува в поне един ежедневник, който се

разпространява и на територията на общината.

(6) Конкурсът се провежда в тридесетдневен срок от публикуването на заповедта по ал. 4.

(7) Кметът на общината назначава комисия за провеждане на конкурса най-малко пет работни дни преди датата на провеждането на предварителния подбор.

(8) Комисията по ал. 7 се състои от седем члена, излъчени както следва:

1. Председателството на общинския съвет определя четирима редовни и двама

резервни членове;

2. Кметът на общината определя трима служители от общинската администрация

за членове на комисията, от които поне един следва да е правоспособен юрист.

(9) Заседанията на комисията по ал. 7 са редовни, ако присъстват всички членове.

1. За заседанията на комисията по ал. 7 се води протокол, който се подписва от

всички присъстващи на заседанието членове.

2. Решенията на комисията по ал. 7 се вземат с обикновено мнозинство от броя на членовете й.

(10) Комисията по ал. 7:

1. организира приемането на документите, подготовката и провеждането на

конкурса;

2. разглежда постъпилите заявления и извършва предварителния подбор на

кандидатите при условията на тази наредба;

3. определя методика за класиране на кандидатите;

4. организира и провежда събеседването с кандидатите;

5. може да предложи провеждането на нов конкурс, ако явилите се кандидати не

отговарят на условията на конкурса;

(11) Членовете на комисията по ал. 7 нямат право да разгласяват информация

относно броя на постъпилите кандидатури и съдържанието на представените бизнеспрограми.

(12) Организация на конкурса:

1. Заявленията и документите за участие в конкурса се подават в служба „Личен състав" в сградата на общинска администрация в срок до 15 дни от публикуването на обявата.

2. Заявленията и документите се представят в запечатан плик, върху който се изписват името на кандидата и дружеството за което кандидатства.

3. Заявленията за участие в конкурса се приемат и завеждат в специален регистър. За всяко получено заявление се издава удостоверение, в което се посочват лицето, внесло документите, датата и часа на тяхното приемане.

4. Получените документи се отварят на редовно заседание на комисията по ал.7

(13) Комисията извършва предварителен подбор на кандидатите чрез съпоставяне на техните данни по документи с обявените изисквания. 1.Предварителният подбор се извършва в срок до 3 работни дни от изтичане на срока по ал. 12, т. 1.

2.За резултатите от подбора кандидатите се уведомяват писмено.

(14) До събеседване се допускат кандидатите, преминали през предварителния

подбор, като техният брой не може да бъде по-малък от двама.

1.В случаите, когато броят на кандидатите е по малък от двама, комисията

предлага на кмета на общината да публикува повторно заповедта за обявяване на

конкурса.

2.Заповедта се публикува в тридневен срок от постъпване на предложението. В

този случай се допуска намаляване на сроковете, като конкурсът може да бъде проведен и при допускане на един кандидат.

(15) На лицата, подали заявление за участие в конкурса и преминали предварителния подбор, се предоставя информация за дружеството, включваща последния годишен баланс, отчета за приходите и разходите и доклада на експерт- счетоводителя, както и отчетът за приходите и разходите за изтеклите тримесечия на текущата счетоводна година.

(16) В 3-дневен срок от датата на предварителния подбор, секретарят на

комисията съобщава на допуснатите кандидати определените дати и часовете за

запознаване със съдържанието на документите по ал. 15.

1.Кандидатите получават документите по ал. 15 в дружеството, за управлението на което кандидатстват.

2.Секретарят на комисията съгласува предварително с кандидатите и с определен за целта служител на дружеството условията и реда за получаване на достъп до документите по ал. 15.

3. Кандидатите подписват декларация за не разгласяване на информацията по ал. 15.

(17) В срок до 15 дни от датата на извършване на предварителния подбор, но не

по- късно от три работни дни преди датата на конкурса, кандидатите представят своите бизнес-програми в запечатан плик, върху който се изписва името на участника и дружеството, за управлението на което кандидатства.

(18) В деня, определен за провеждане на конкурса, комисията обсъжда представените бизнес- програми и провежда събеседването с кандидатите по реда на постъпването на заявленията.

(19) След приключване на събеседването с явилите се кандидати, въз основа на

избраната методика, комисията приема решение за определяне на кандидата, спечелил конкурса. За решението се изготвя протокол, който се подписва от всички членове на комисията.

(20) В двудневен срок от провеждането на конкурса, комисията представя на

кмета на общината за одобряване протокола с резултатите от конкурса и решението за избор на кандидата. Участниците в конкурса се уведомяват писмено за резултатите.

(21) При нарушение на процедурата по провеждане на конкурса, заинтересованите лица могат да оспорят решенията на комисията в тридневен срок от получаване на съобщението пред председателя на Общински съвет-Левски.

(22) Председателят на общинския съвет внася жалбата за разглеждане и решение на заседание на общински съвет.

1.Общинският съвет се произнася по жалбата на първото заседание след нейното внасяне.

2.При констатирани нарушения на процедурата се провежда нов конкурс.

(23) За избран за управител на общинското еднолично дружество се счита участникът спечелил конкурса и утвърден с решение от общинския съвет.

(24) Кметът на общината сключва договор за възлагане на управлението на търговското дружество с кандидата, утвърден за управител от общинския съвет и подава заявление за вписването му като управител на дружеството в търговския регистър на Агенция по вписванията към МП, в десетдневен срок от изтичане на срока по ал. 21.

Чл.35. (1) Договорите за управление и контрол в общинските предприятия – еднолични дружества, се сключват за срок от 3 години.

(2) След изтичане срока на договора, по взаимно съгласие от двете страни, той може да бъде удължен за срок не по – дълъг от този по ал. 1.

Чл.36. (1) В договора за управление и/или контрол се определят:

1. Правата и задълженията на страните.

2. Размерът на възнаграждението и начина на плащането му.

3. Размера на гаранцията, внасяна от управителя.

4. Отговорността на страните при неизпълнение на договора.

5.Основанията за прекратяване.

(2) В договора могат да залегнат и други клаузи, не посочени в ал. 1.

(3) Договора за управление с членовете на съвета на директорите се посочва реда и размера на гаранцията, която те дават за своето управление.

(4) Дадената гаранция се връща след прекратяването на договора за управление и след Решение на Общински съвет – Левски за освобождаване от отговорност. Когато гаранцията е била внесена в пари, на връщане подлежат и лихвите върху внесената сума.

Чл.37. (1) В договора за управление Кмета на общината утвърждава, бизнес - задачата на дружеството, определена за целия срок на договора за управление и поотделно за всяка година, в съответствие със стратегията на развитие на дружеството.

(2) Бизнес – задачата съдържа конкретни икономически показатели, чието изпълнение органите за управление следва да осигурят, като рентабилност,

производителност, обем на продажбите, печалба или намаление на загубата, нови пазари, използване на съоръженията, поддържане на определен брой работни места, финансови задължения, инвестиции и др.

 (3)Въз основа на бизнес - задачата управителите или съветите на директорите разработват и приемат бизнес- програма за целия срок на договора за управление и конкретно за всяка година.

(4) Управителят на ЕООД или Изпълнителния директор на ЕАД на търговски дружества с общинско участие в дневен срок след изтичане на всяко тримесечие и след приключване на финансовата година представят пред Общински съвет гр. Левски и кмета на общината, писмен отчет за работата си и резултатите от изпълнението на бизнес - задачата на дружеството, финансовото и икономическото му състояние, съществуващите проблеми и мерки за тяхното решаване. Отчетът съдържа и информация за изразходваните средства от спонсорства и дарения.

(5) При неизпълнение на бизнес - задачата и отрицателни финансови резултати за повече от две поредни тримесечия, Общинския съвет или Кмета на Общината може да вземе решение за налагане на материални санкции на съответния Управител или Изпълнителен директор в размер не по – малък от 2/две/ месечни основни възнаграждения.

Чл.38. (1) Управителите, членовете на съветите на директорите и контрольорите в общинските предприятия – еднолични търговски дружества се осигуряват за всички осигурителни случаи върху изплатеното възнаграждение за сметка на съответното дружество.

(2) Времето, през което лицата са работили по договори за управление или контрол в общински предприятия – еднолични търговски дружества, и са били осигурени за всички осигурителни случаи, съгласно тези договори, се зачита за трудов стаж.

(3) По време на действие на договорите за управление или контрол на общински предприятия – еднолични търговски дружества, управители, членове на съвета на директорите и контрольорите се ползват с всички социални придобивки, предвидени в колективния трудов договор за колектива на предприятието.

Чл.39. За лицата, работещи по договори за контрол или управление в общински дружества – еднолични търговски дружества и осигурени съгласно

тези договори за всички осигурителни случаи се правят вноски във фонд “Професионална квалификация и безработица”, както и здравно-осигурителни вноски за сметка на съответното дружество. Вноските се определят на базата на изплатеното възнаграждение, съгласно Закона за здравното осигуряване, Закона за закрила на безработицата и насърчаване на заетостта и кодекса на

задължително обществено осигуряване.

Чл.40. (1) Договорите с управителите членовете на съвета на директорите и контрольорите, се прекратяват преди изтичане на срока от Общинския съвет или Кмета на Общината в следните случаи:

1.По взаимно съгласие на страните.

2.По искане на лицето с предизвестие, не по-малко от 1 месец.

3.При преобразуване или прекратяване на общинското дружество – еднолично търговско дружество, както и при промяна на собственика на капитала на дружеството.

4.В случай на смърт или поставяне под запрещение на физическото лице.

5. В случай на обявяване на несъстоятелност или прекратяване на юридическото лице.

6. При възникване на някое от обстоятелствата, обуславящо забрана или ограничение на лицето за изпълнение на съответните функции, съгласно чл.32-33 от настоящата Наредба.

7. Поради фактическа невъзможност на лицето да изпълнява задълженията си, продължила повече от 90 дни.

8.При пенсиониране на лицето.

9. При други условия, посочени в договора за управление.

(2) Договорите с управителите и членовете на съветите на директорите могат да бъдат прекратени преди изтичане на срока от Общински съвет или от Кмета на Общината без предизвестие в следните случаи:

1.При действия извън предоставените им правомощия, от които са произтекли щети за дружеството.

2.При неизпълнение на икономическите показатели, определени съгласно чл. 38 ал.2 от Наредбата, при неизпълнение на бизнес- програма, разработена съгласно чл. 38 ал. 3 и неизпълнение на изискванията на чл.38, ал.4 от Наредбата;

3.При нарушаване на законите, на тази Наредба или решенията на Общински съвет извършено при или повод изпълнението на задълженията по договора.

4. При извършване на други закононарушения, установени с влязла в сила присъда.

5. При предоставяне на Общинския съвет и Кмета на общината невярна информация за състоянието на дружеството, както и при съставяне или утвърждаване на документи с невярно съдържание.

6. При извършване на действия или бездействие на лицето, довели до влошаване на финансовите резултати на дружеството или от които са произтекли щети за него.

7.При извършване на действия или бездействие на лицето довели до неизпълнение или некачествено изпълнение на предмет на договор сключен между ЕООД или ЕАД и Общината.

(3) Договорите с контрольорите могат да бъдат прекратени преди изтичане на срока на договора без предизвестие от Общински съвет при условията на ал. 2, т.3 или т. 6 (4) В случаите на прекратяване на договора по ал. 2 определената гаранция остава в полза на общината.

Чл.41. (1) При прекратяване на общинското предприятие, освен в случай на несъстоятелност, Общинският съвет назначава ликвидатора, а Кмета на общината сключва договор с него.

(2) Не могат да бъдат назначавани за ликвидатори лица, които:

1.От свое име или от чуждо име извършват търговски сделки.

2.Участват в събирателни или в командитни дружества и в дружества с ограничена отговорност.

3.Са лишени с присъда или с административно наказание от правото да заемат материално-отчетническа длъжност.

4.Са общински съветници, кметове, заместник - кметове и секретари на общината.

Към ал. 2 се се добавя нова точка 5:

5„заемат висша публична длъжност по чл. 6, ал. 1, т. 1-38 и чл. 41-45 от Закона за противодействие на корупцията и за отнемане на незаконно придобитото имущество и са държавни служители или работят по трудовоправни отношения в държавната или общинската администрация.

(3) Забраните по ал. 2, т.2 и т.3 се прилагат, когато се извършва дейност, сходна с дейността на дружеството.

(4) В договора с ликвидаторите се определят:

1. Правата и задълженията на страните.

2. Размера на възнаграждението и начина на плащането му.

3. Отговорността на страните при неизпълнение на договора.

4. Срока за приключване на работата.

5.Други условия.

**РАЗДЕЛ ДЕВЕТИ**

**Определяне възнаграждението на членовете на изпълнителните**

**и контролните органи в общинските предприятия – еднолични**

**търговски дружества**

Чл.42. (1) Възнагражденията на членовете на съветите на директорите в общинските еднолични акционерни дружества, в които повече от 50 на сто от акциите са общински и на контрольорите в общинските еднолични дружества с ограничена отговорност и в дружествата с ограничена отговорност, в които общината има повече от 50 на сто дялово участие, се определят от Кмета на общината, съобразно поетите задължения и отговорности в сключения договор.

(2) Членовете на управителните съвети в ЕООД и ЕАД не получават възнаграждение за участието си в дейността на съответните дружества.

**РАЗДЕЛ ДЕСЕТИ**

**Ред за установяване и внасяне на дивиденти от търговските**

**дружества с общинско участие.**

Чл.43. В този раздел се определят:

1.Размера, реда за установяване, срока за внасяне и използването на дивидента за община Левски от търговските дружества с общинско участие.

2.Реда за покриване на загубите на едноличните търговски дружества с общинско имущество.

Чл.44. Дивидентът на общината се отчислява от печалбата след данъчно облагане в съответствие с ЗКПО, Закона за счетоводството.

Чл.45. (1) Едноличните търговски дружества, в които общината е едноличен собственик на капитала, отчислява дивидент за общината в размер на 20 на сто от балансовата печалба по годишния счетоводен отчет, след данъчното облагане.

(2) Общинските еднолични търговски дружества с ограничена отговорност, когато отчитат непокрита загуба от минали години, приспадат от печалбата по ал. 1 една трета част от загубата, намалена с натрупаните резерви и не разпределената печалба от минали години. Дивидентът се определя от остатъка, ако има такъв.

(3) Общинските еднолични акционерни дружества отчисляват дивидента по ал. 1, след приспадане на :

1.Отчислителният фонд “Резервен” – не повече от 10 на сто от печалбата по годишния счетоводен отчет.

2.Една трета част от непокрита загуба от минали години, намалена с натрупаните резерви и неразпределената печалба от минали години. Дивидентът се определя от остатъка, ако има такъв.

Размерът на дивидента, определен в ал. 1 може да се изменя с решение на Общинския съвет.

Чл.46. Търговските дружества, в чиито капитал има общинско участие, отчисляват дивидента за съдружниците (акционерите) от печалбата след данъчно облагане, установена в годишния счетоводен отчет, по решение на Общото събрание на дружеството в съответствие с Търговския закон и Закона за счетоводството.

Чл. 47. Дължимият на общината дивидент се внася в бюджета на общината.

Чл. 48. (1) Загубата на търговските дружества се покрива, както следва:

1. От не разпределената печалба от минали години.

2. От резервите на дружеството.

3. За сметка на допълнителния капитал.

4. Чрез намаляване на основния капитал на дружеството.

(2) Загубата по реда на ал.1 т.1,2 и 3 се покрива с решение на Управителя или съвета на директорите.

(3) Загубата по реда на ал. 1 т. 4 може да се покрива:

1. С Решение на Общото събрание на съдружниците или акционерите на търговските дружества с общинско участие.

2.С Решение на Общинския съвет за едноличните общински търговски дружества.

Чл. 49. (1) След заделяне на част от печалбата за дивиденти по чл. 46 и чл. 47 от тази Наредба до 20% от печалбата може да се използва за допълнително възнаграждение на управителите и членовете на съветите на директорите, а останалата част от балансовата печалба се използва за инвестиционни цели и

попълване на оборотни средства с Решение на Общинския съвет.

(2) Допълнителни възнаграждения по ал. 1 не се изплащат, когато са налице непокрити загуби от минали години.

**РАЗДЕЛ ЕДИНАДЕСЕТИ**

**Участие на общината в граждански дружества**

Чл.50. (1) Общината може да образува или участва в граждански дружества по Закона за задълженията и договорите с други лица за постигане на една обща стопанска цел, след решение на Общинския съвет, прието с мнозинство от две трети от общия брой на общинските съветници.

(2) С решението на общинския съвет се определя:

1.стопанската цел на дружеството;

2. размера на участието на общината в дружеството – парична и/или непарична вноска, представляваща свободни имоти и вещи или вещни права върху имоти, частна общинска собственост;

3. срока, за който се образува дружеството;

4. участието на общината в управлението на дружеството.

(3) Въз основа на решението на общинския съвет кмета на общината сключва договор за дружество. Чл.51. Прехвърляне на правото на участие на общината в дружеството, излизане от дружеството или неговото прекратяване преди изтичане на срока, за който е образувано, се извършва след решение на общинския съвет.

**РАЗДЕЛ ДВАНАДЕСЕТИ**

**Участие на общината в сдружения с нестопанска цел**

Чл.52. (1) Общинският съвет - Левски може да учредява сдружения с нестопанска цел, при условията и по реда на Закона за юридическите лица с нестопанска цел, както и да взема решения за участие на Общината в такива сдружения.

(2) При учредяване на сдружение с нестопанска цел общинския съвет определя:

1. видът и целта на сдружението;

2. срока, за който се образува сдружението;

3. средствата за постигане на целта на сдружението;

4. допълнителната стопанска дейност, свързана само с

предмета на основната дейност, приходите от която ще се използват за целите на сдружението;

5. представител на общината в общото събрание на сдружението.

Чл.53. Излизане на общината от сдруженията с нестопанска цел преди изтичане на срока, за който са образувани, се извършва след решение на общинския съвет.

**РАЗДЕЛ ТРИНАДЕСЕТИ**

**Регистър на търговските дружества с общинско участие в капитала,**

**юридическите лица с нестопанска цел и за гражданските дружества, в**

**които общината участва**

Чл.54. (1) В общината се създават и поддържат публични регистри за търговските дружества с общинско участие в капитала, за общинските предприятия, за юридическите лица с нестопанска цел и за гражданските дружества, в които участва общината по образец, определен с наредба на министъра на регионалното развитие и благоустройството и министъра на правосъдието.

(2) Към регистрите по ал.1 се прилагат годишните финансови отчети на търговските дружества, в които общината е собственик на не по-малко от 25 на сто от капитала.

Чл.55. (1) Регистърът на общинските предприятия и на предприятията с общинско участие се води в Община Левски от длъжностно лице, определено със Заповед на Кмета на общината.

Чл.56. (1) Органите по управление на общинските предприятия – еднолични търговски дружества и лицата, упълномощени да представляват общината в търговските дружества, изпращат до длъжностното лице по чл. 54, ал. 1 препис от издадените от тях актове, удостоверяващи обстоятелствата, подлежащи на вписване, както и за промените по чл. 54, ал. 3 в тридневен срок от издаването

им.

(2) Лицата по ал. 1 изпращат на длъжностното лице копие от съдебното решение за вписване на обстоятелствата в търговския регистър.

НОВ РАЗДЕЛ ЧЕТИРИНАДЕСЕТИ

Публично оповестяване

Чл. 57. Политиката за участието на общината в общинските публични предприятия се разработва и приема от Общински съвет - Левски и се оповестява на интернет страницата на общината. Общинският съвет определя съдържанието на общинската политика така, че чрез нея да информира обществеността за целите, поставени пред общинските публични предприятия, и тяхното изпълнение.

Чл. 58. (1) Органите на управление и контрол на общинските предприятия – еднолични търговски дружества и лицата, упълномощени да представляват общината в търговските дружества, оповестяват на интернет страницата на община Левски тримесечни и годишни финансови отчети, анализи и доклади по чл. 29 от Закона за публичните предприятия за дейността на предприятията в съответствие със Закона за счетоводството и приложимите счетоводни стандарти.

(2) Тримесечното отчитане включва оповестяване на:

1. междинни финансови отчети, съставени съгласно приложимите счетоводни стандарти;

2. междинен анализ на дейността, включващ и анализ на изпълнението на финансовите и нефинансовите цели.

(3) Годишното отчитане включва оповестяване на:

1. годишни финансови отчети, съставени съгласно приложимите счетоводни стандарти;

2. годишен доклад за дейността, изготвен съгласно Закона за счетоводството и Търговския закон, включващ и анализ на изпълнението на финансовите и нефинансовите цели;

3. доклад на регистрирания одитор;

4. нефинансова декларация по чл. 48 от Закона за счетоводството, както и отчети за оценка на риска, човешките ресурси и трудовите отношения, устойчивостта, въздействието върху околната среда, сделките между свързани лица и отчет за членовете на управителните и контролните органи, включително отчет за тяхното възнаграждение, отчет за изпълнението на възложените задължения за извършване на обществени услуги и на целите на публичната политика;

5. декларация за корпоративно управление съгласно чл. 100н, ал. 7, т. 1 от Закона за публичното предлагане на ценни книжа – за предприятията, категоризирани като "големи", и предприятия, на които са възложени задължения за извършване на обществени услуги и/или цели на публичната политика;

6. аналитична отчетност на приходите и разходите на предприятието за изпълнение на възложените му задължения за извършване на обществена услуга или за изпълнение на цели на публичната политика;

7. доклад и въпросник за самооценка на състоянието на системите за финансово управление и контрол, изготвени съгласно Закона за финансовото управление и контрол в публичния сектор;

8. друга изискуема информация.

(4) общинските предприятия – еднолични търговски дружества и лицата, упълномощени да представляват общината в търговските дружества, изготвящи консолидирани финансови отчети по чл. 31 от Закона за счетоводството, представят и съответните консолидирани финансови отчети и доклади.

(5) Оповестяването на информацията се извършва на електронната страница на Агенцията за публичните предприятия и контрол.

Чл. 59. (1) Общинските предприятия – еднолични търговски дружества и лицата, упълномощени да представляват общината в търговските дружества следва да изработят своя политика за оповестяване на информация, която включва:

1. списък на информацията, която подлежи на публично оповестяване;

2. списък с информация, която не подлежи на разкриване, като информация, съдържаща бизнес тайни, чувствителни лични данни (по Закона за защита на личните данни) и др.;

3. срокове за публикуване на информацията;

4. процедури за осигуряване на качеството на информацията;

5. процедурите за оценка на съответствието на информацията, която трябва да бъде оповестена, с изискванията на нормативните актове;

6. процедурата и честотата на проверка и актуализиране на разкритата информация;

7. лица, отговорни за публикуване на информация в капиталовото дружество.

(2) За дружества, които са част от група (холдинг), може да се разработи единна политика за оповестяване на информация.

(3) Органът за управление и контрол е отговорен за изпълнението на задължението за разкриване на информация за предприятието, но специфичните задължения за разкриване на информация могат да бъдат делегирани на структурни звена и длъжностни лица на дружеството.

**ДОПЪЛНИТЕЛНИ РАЗПОРЕДБИ**

**§ 1. Редът, предвиден за даване на разрешение за отдаване под наем на застроени или незастроени недвижими имоти от еднолични търговски дружества с общинско участие в капитала, не се прилага при сключването на договори за срок до 5 г. от дружества, когато при тяхното образуване или преобразуване имуществото, което те отдават под наем, е предоставено за извършване на дейности, свързани с отдаването под наем.**

**§ 2. За неуредените в настоящата наредба въпроси се прилагат съответните**

**разпоредби на действащите в Република България нормативни актове. В случай на последващи промени в нормативни актове и противоречие на наредбата с тях, то съответните разпоредби от наредбата се считат за автоматично отменени и заместени от съответните правни норми.**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**1. Наредбата се приема на основание чл.21, ал.8 от Закона за местното**

**самоуправление и местната администрация, чл.8, ал.2 от Закона за общинската собственост и решение № 372/29.12.2021г. на Общински съвет гр. Левски.**

**ТОМА ТЕРЗИЕВ: /п/**

**Председател на Общински съвет – Левски**

**МЕРЗИЕ АЛИЕВА: /п/**

**Младши експерт „Обслужване на Общински съвет”**

**Вярно с оригинала при Общински съвет,**

**Мерзие Алиева:**

**Младши експерт „Обслужване на Общински съвет”**